**Kaukasuksen raja 2008** (ven. учения «Кавказский рубеж 2008», *utšenija "Kavkazkij rubež 2008"*) oli Venäjän 58. yleisjoukkojen armeijan 27. kesäkuuta alkaen pitämä 6 000 sotilaan sotaharjoitus Pohjois-Kaukasian sotilaspiirissä. Harjoitukseen osallistui myös yli 30 panssarivaunua, miltei 190 miehistönkuljetusvaunua ja yli 30 telatykkiä sekä miltei 20 sotilaskuljetuskonetta ja taistelulentokonetta sekä yli 10 helikopteria.

Harjoitus järjestettiin Krasnodarin aluepiirin, Stavropolin aluepiirin, Ingušetian ja Pohjois-Ossetia-Alanian alueella. Harjoituksen ilmoitettuna tarkoituksena oli torjua Kaukasiassa esiintyvää terrorismia ja turvata Venäjän federaation eteläraja. Harjoitusalueen eteläosasta Pohjois-Ossetia-Alaniata Tskhinvaliin oli noin 50 kilometrin matka. Toisten lähteiden mukaan harjoituksiin osallistuneet komentajat olivat maininneet, että järjestettyjen harjoitusten tarkoituksena oli valmistautua rientämään Etelä-Ossetiaan venäläisten rauhanturvaajien avuksi (Georgian hyökkäyksen sattuessa).

Harjoituksen avasi Venäjän federaation puolustusministeri allekirjoittamalla sotaharjoitussuunnitelman.

Harjoituksessa käytettiin samankaltaista kalustoa kuin Etelä-Ossetiasta käydyissä taisteluissa vajaata kuukautta myöhemmin elokuussa 2008. Georgian vastaava terrorismin torjuntaan vastaan ilmoitettu sotaharjoitus oli samaan aikaan pidetty Immediate Response 2008.

Harjoitusten aikana heinäkuussa Venäjän federaation puolustusministeriö siirsi Etelä-Ossetian armeijan käyttöön sen jo hallussa pitämän helikopterin täydennykseksi kaksi hävittäjää. Toimella oli Venäjän federaation ulkoasiainministeriön edustajan mukaan tarkoitus rauhoittaa Tbilisin kuumapäitä.

Katso myös
----------

* Immidiate Response 2008
* Etelä-Ossetian sota 2008
* Tskhinvali

Lähteet
-------

1. ↑  На юге России начались учения "Кавказский рубеж", в которых участвуют шесть тысяч военнослужащих Подробнее *NEWSru.com*.  13.7.2006 / päiv. 6.12.2017. Viitattu 23.8.2020. (englanniksi)
2. ↑  «Кавказский рубеж» взят. *News.ntv.ru*.  8.7.2007.  Arkistoitu 30.3.2009. Viitattu 23.8.2020. (englanniksi)
3. ↑  Образцова, Инна: Грузия затевает войну? *Аргументы и Факты: новости России и мира*.  16.7.2008. Viitattu 23.8.2020. (englanniksi)
4. ↑  Рябцев, Андрей: Грузины роют окопы от русских танков. *Nordeurope.kp.ru*.  14.7.2008.  Arkistoitu 1.8.2008. Viitattu 23.8.2020. (englanniksi)

Georgian sota

|  |  |
| --- | --- |
| Yleistilanne ja sotatoimet | 
* merisodankäynti
* Abhasian taistelut

 |
| Toimijoita | 
* rauhanturvaajat
* Etelä-Ossetian asevoimat
* Abhasian armeija
* Venäjän 58. armeijan pataljoonatason taktinen osasto

 |
| Keskeisiä paikkoja | 
* Tskhinvali
* Gori
* Kodorin sola
* Valtatie M27
* Rokin tunneli
* Potin satama
* Potin laivastoasema
* turvallisuusvyöhyke

 |
| Sotaharjoitukset | 
* Immediate Response 2008
* Kaukasuksen raja 2008

 |
| Aluksia | 
* ohjusristeilijä Moskva
* ohjusvene Miraž
* ohjusvene Tbilisi
* USS McFaul

 |
| Humanitaarinen apu | Georgian humanitaarinen apu 2008 |
| Aselepotarkkailu | 
* Etelä-Ossetian sota 1991-1992
* Venäjän ja Georgian rauhanturvaoperaatio Etelä-Ossetiassa 1992-2008
* Euroopan turvallisuus- ja yhteistyöjärjestö Georgiassa
* Euroopan unionin tarkkailuoperaatio Georgiassa 2008

 |